OzLabs/hebrew-wiki-articles huggingface dataset:
קו F של הרכבת התחתית של ניו יורק

קו F או בשמו המלא קו מאסף השדרה השישית (באנגלית: F Queens Boulevard Express/Sixth Avenue Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע כתום ופועלות בו 45 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן, ברוקלין ובקווינס אותם הוא חוצה במסלולו.
== מסלול הקו ==
הקו אשר הוא אחד הקווים הארוכים ביותר במערכת נוסע במסלול כמעט מעגלי סביב ניו יורק. הקו מתחיל את מסלולו במרכז מזרח קווינס. הוא חוצה את קווינס במסלול אלכסוני לכיוון צפון מערב. אל מנהטן הוא נכנס באזור כיכר טיימס, פונה דרומה ונוסע במסלול משותף עם קווים רבים נוספים אל מנהטן תחתית. קצת לפני מנהטן תחתית יוצא הקו ממנהטן ונכנס אל ברוקלין מכיוון צפון. הקו, במסלול משותף עם מספר קווים מהירים חוצה את ברוקלין מצפון לדרום ומגיע עד לקוני איילנד שבדרום מערב ברוקלין שם תחנתו הסופית.

== קישורים חיצוניים ==

קטגוריה:ניו יורק: קווי רכבת תחתית
גביע ווינר בכדורסל 2016/2017

גביע ווינר בכדורסל לעונת 2016/2017 היא התחרות ה-11 להיווסדו של מפעל גביע ווינר סל.

הפועל ירושלים זכתה בגביע ווינר הרביעי שלה, לאחר ניצחון בגמר על מכבי תל אביב.

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|עירוני נהריה
|50-69
|הפועל אילת
|ניק פאוסט 17 / לנדון מילבורן 17
|-
|מכבי ראשון לציון
|68-79
|מכבי חיפה
|ג'בון מקריי 13 / עמית שמחון ואוואן רבאנל 15 כ"א
|-
|הפועל ירושלים
|53-65
|הפועל תל אביב
|ליאור אליהו 21 / ריצ'רד האוול 14
|-
|מכבי תל אביב
|74-77
|בני הרצליה
|סילבן לנדסברג 18 / ג'ף אדריאן 24
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|69-99
|עירוני נהריה
|מאיק צירבס 21 / גילברט בראון 16
|-
|מכבי ראשון לציון
|93-81
|הפועל ירושלים
|ג'בון מקריי 18 / קרטיס ג'רלס 26
|}

== הגמר ==
הפועל ירושלים זכתה בגביע ווינר הרביעי שלה, לאחר ניצחון בגמר על מכבי תל אביב.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/301 - עמוד 601]

== הערות שוליים ==

קטגוריה:2016 בישראל: כדורסל
קטגוריה:תחרויות כדורסל ב-2016
קטגוריה:עונות בגביע ווינר סל
מכבי אשדוד (כדורעף)

מכבי AOV אשדוד היא קבוצת כדורעף ישראלית מהעיר אשדוד, המשתתפת בליגת העל בכדורעף. המועדון הוקם במקור כמסגרת אזורית לכדורעף חופים ובהמשך התרחב למועדון המפעיל גם קבוצות כדורעף באולמות. קבוצת הבוגרים מארחת באולם הספורט החדש של בית הספר ממ"ד הקריה, המכיל 400 מקומות ישיבה.

==היסטוריה==
בשנת 2004 הוקמה קבוצת מכבי אשדוד בכדורעף שהגיעה עד לליגה הלאומית בתום עונת 2005/2006, אך לא שרדה יותר מעונה אחת וירדה בחזרה לליגה הארצית ולא הצליחה להתרומם.
המועדון הנוכחי הוקם בשנת 2014 על ידי אלכס בובריק ואורי שפירא. תחילה כמועדון לכדורעף חופים ולאחר שנתיים התחבר המועדון למכבי ישראל והתרחב להפעלת מחלקת נוער ונערות באשדוד וגן יבנה. קבוצת הבוגרים והבוגרות של המועדון העפילו לליגת העל בזמן קצר של שנתיים.
נכון לעונת 2022/23, משחקת מכבי AOV אשדוד בליגה הארצית (השלישית בטיבה).

==קישורים חיצוניים==
* 

אשדוד
אשדוד
אשדוד, כדורעף
קטגוריה:מכבי אשדוד
שוק בסרבסקי

שוק בסרבסקי (באוקראינית: Бесарабський ринок) הוא שוק מזון מקורה במרכז קייב, בירת אוקראינה. מבנה השוק, בשטח 896 מ"ר, ממוקם בקצהו הדרומי של רחוב חרשצ'אטיק. המבנה נחנך בשנת 1912 והקמתו מומנה על ידי איל הסוכר היהודי אליעזר ברודסקי. שם המקום נגזר מחבל הארץ בסרביה, שנכבש על ידי האימפריה הרוסית מאה שנים קודם לכן, בעת מלחמה העות'מאנית-רוסית.

המבנה בנוי בסגנון אר נובו מלבנים, עם גג זכוכית במסגרת ברזל יצוק בדומה לשוק המקורה בוורשה ולשוק המקורה של בודפשט. משני צידי גמלון הגג בחזית קבועים לוחות שיש עם תבליטים: חלבנית בצד אחד ואיכר עם שור בצד השני. במרכז - תבליט של דגים לכודים ברשת. מעל הכניסה מפוסל ראש שור.

השוק כולל דוכני ירקות, פירות, דגים, בשר, ומעדנים (נקניקים ונתחי בשר ודג מעושנים ומיובשים, גבינות, קוויאר, ירקות ופטריות כבושים ועוד) וכן דוכני אוכל ושתייה לצריכה במקום ודוכני פרחים ומזכרות. המחירים נחשבים ליקרים יחסית לאוקראינה, אך זהו שוק המזון היחיד שנמצא במרכז העיר ולא בפרבריה.

מול הכניסה לשוק, בכיכר בסרבסקה (Бессарабська площа) הקרויה על שמו, ניצב מאז 1946 פסל לנין הגדול בקייב. הפסל הוסר על ידי מפגינים ב-8 בדצמבר 2013. עוד בכיכר מרכזי קניות מודרניים ותחנה של הרכבת התחתית של קייב. מדרום לכיכר נמצא בית הכנסת ברודסקי.

== קישורים חיצוניים ==

* [https://www.visitkievukraine.com/sights/bessarabsky-market מידע] באתר Visit Kiev Ukraine
* [https://www.ukrainetraveler.com/informatie/kiev-besarabsky-market-360 מידע] באתר Ukraine Traveler

==הערות שוליים==

בסרבסקי
קטגוריה:קייב: מבנים
בן שנצר

בן שנצר (באנגלית: Ben Schnetzer; נולד ב-8 בפברואר 1990) הוא שחקן אמריקאי.

==ביוגרפיה==
שנצר נולד וגדל בניו יורק. הוא בנם של השחקנים סטיבן שנצר וננסי סניידר. הוא בוגר בית הספר גילדהול למוזיקה ודרמה בלונדון.

ב-2010 הופיע שנצר בפרק בסדרה "חוק וסדר", וכיכב בסדרת הטלוויזיה "עיירה שמחה". ב-2013 גילם את מקס ונדנבורג בעיבוד הקולנועי של הרומן "גנבת הספרים". ב-2014 שיחק בתפקיד מארק אשטון בסרט "גאווה", וקיבל ביקורות חיוביות על הופעתו.

==פילמוגרפיה==

=== קולנוע ===
{| class="wikitable"
! שנה
! סרט
! תפקיד
! הערות
|-
| 2007
|Ben's Plan
| בן סטיבנס
|
|-
| 2013
| גנבת הספרים
| מקס ונדנבורג
|
|-
| rowspan="2" | 2014
| גאווה
| מארק אשטון
|מועמד פרס הקולנוע הבריטי העצמאי לשחקן המשנה הטוב ביותר <small>(אנ')</small> <small>(2014)</small>
|-
|The Riot Club
| דימיטרי מיטרופולוס
|
|-
| rowspan="5" | 2016
|עז
| בראד לנד
|
|-
|Punk's Dead
| רוס
|
|-
| וורקראפט
| קדגאר
|
|-
| המרגל סנודן
| גבריאל סול
|
|-
|The Journey Is The Destination
| דן אלדון
|
|-
| rowspan="2" | 2018
| שבעה ימים באנטבה
| זאב הירש
|
|-
|The Grizzlies
| רוס שפרד
|
|-
| rowspan="2" | 2019
|מותו וחייו של ג'ון פ' דונובן
| רופרט טרנר
|
|-
|ג'ודי הקדושה
| פרקר
|
|-
|2020
|The Giant
|ג'ו
|
|-
|TBA
|The Yellow Tie
|סרג'יו צ'ליבידאקה הצעיר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2010
|חוק וסדר
|דסטין הנרי
|פרק: "Crashers"
|-
|עיירה שמחה
|אנדרו האפלין
|תפקיד ראשי; 8 פרקים
|-
|2018
|האמת על פרשת הארי קברט
|מרקוס גולדמן
|תפקיד ראשי: 10 פרקים
|-
|2021-הווה
|Y: האיש האחרון
|יוריק בראון
|תפקיד ראשי; 10 פרקים
|-
|2023
|Pantheon
|ערן
|דיבוב; פרק: "Yair"
|-
|2024
|בעיית שלושת הגופים 
|מייק אוונס
|סדרת טלוויזיה עתידית של נטפליקס
|}

==פרסים ומועמדויות==
{| class="wikitable"
|-
! שנה
! פרס
! קטגוריה
! עבור
! תוצאה
|-
| rowspan="2"| 2014
| rowspan="2"| פרסי הקולנוע הבריטי העצמאי
| שחקן המשנה הטוב ביותר
| rowspan="2"| <center>גאווה</center>
| 
|-
| השחקן החדש המבטיח ביותר
| 
|-
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1990
טרי פייר

טרי פייר (באנגלית: Terry Fair; 25 ביוני 1960 – 31 בינואר 2020) היה כדורסלן אמריקאי-ישראלי. שיחק בעמדת הסנטר, והתנשא לגובה 2.04 מטר.

==קריירה==
פייר שיחק בליגת המכללות בארצות הברית בקבוצת ג'ורג'יה בולדוגס. הוא הגיע לישראל בעונת והצטרף לאליצור נתניה. כעבור שלוש עונות עזב את הקבוצה. לאחר עונה בה לא שיחק בישראל, שב לקבוצת מכבי קריית מוצקין למשך עונה אחת. לאחר מכן שיחק בהפועל חולון, בא.ס. רמת השרון ובהפועל תל אביב, עימה זכה בגביע המדינה בכדורסל, ובהמשך הצטרף למכבי תל אביב כשחקן מחליף, וזכת עמה בשתי אליפויות וגביע אחד. לאחר שנתיים בקבוצה הצטרף לעולה החדשה מכבי ירושלים.

מת ב-31 בינואר 2020 בגיל 59.

==קישורים חיצוניים==

* [https://www.basket.co.il/player.asp?PlayerId=6990#player-career-stats טרי פייר], באתר מנהלת ליגת העל בכדורסל

==הערות שוליים==

קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני אוניברסיטת ג'ורג'יה
קטגוריה:כדורסלני מכבי קריית מוצקין
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני מכבי תל אביב
קטגוריה:כדורסלני מכבי ירושלים
קטגוריה:ישראלים שנולדו ב-1960
קטגוריה:אמריקאים שנולדו ב-1960
קטגוריה:אמריקאים שנפטרו ב-2020
קטגוריה:ישראלים שנפטרו ב-2020
קו J/Z של הרכבת התחתית של ניו יורק

קו J/Z או בשמו המלא קו מאסף/מהיר רחוב נאסו (באנגלית: J Nassau Street Local and Z Nassau Street Express) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע חום ופועלות בו 30 תחנות. הקו מתחלק לשני חלקים: קו J: הקו הרגיל הנוסע ממרכז מנהטן עד לג'מייקה שבמזרח קווינס, הקו הוא מאסף ועוצר בכל התחנות. וקו Z הנוסע באותו המסלול בדיוק אך משמש כגיבוי לקו בשעות העומס ומדלג על תחנות רבות במסלולו.

== מסלול הקו ==
הקו מתחיל את מסלולו בדרום מנהטן תחתית. הקו נוסע מעט לכיוון צפונה אך באזור לואר איסט סייד הוא פונה מזרחה ונכנס לברוקלין דרך גשר ויליאמסבורג. לאחר הגשר נוסע הקו במסלול אלכסוני לכיוון דרום מזרח על קו התפר שבין ברוקלין וקווינס. סמוך לאזור פלטבוש פונה הקו לכיוון צפון מזרח ונוסע במסלול אלכסוני עד לג'מייקה שבצפון מזרח קווינס שם תחנתו הסופית.

קטגוריה:ניו יורק: קווי רכבת תחתית
קו L של הרכבת התחתית של ניו יורק

קו L או בשמו המלא קו מאסף קאנארסי (באנגלית: 14th Street–Canarsie Local) הוא קו רכבת תחתית באגף B של הרכבת התחתית של ניו יורק. סמל המסלול של הקו הוא בצבע אפור ופועלות בו 24 תחנות. הקו נקרא קו מאסף שכן הוא עוצר בכל התחנות שבמסלולו ומשלים את השירות של קווים אחרים במנהטן ובברוקלין אותם הוא חוצה במסלולו.
== מסלול הקו ==
הקו מתחיל את מסלולו במערב מרכז מנהטן וליתר דיוק בפינת השדרה ה-8 עם רחוב ה-14. הוא חוצה את הרובע ממערב למזרח ומשמש כקו מקשר בין הקווים הרבים הנוסעים מצפון לדרום. אל ברוקלין נכנס הקו דרך גשר ויליאמסבורג וחוצה את ברוקלין ממערב למזרח סמוך מאוד לקו התפר המפריד בין ברוקלין לקווינס. תחנתו הסופית של הקו היא בתחנת רוקוואי פארקווי שבדרום מזרח ברוקלין.
== קישורים חיצוניים ==

קטגוריה:ניו יורק: קווי רכבת תחתית
פסגת ולס

פסגת וֶלֶס או מתלול וֶלֶס (באנגלית: Veles Bastion; בבולגרית: рид Велес) הוא אזור נישא שמדרונותיו תלולים, המכוסה קרח המהווה את הקצה הדרומי של הרי סטריבוג, באי בראבאנט שבארכיפלג פאלמר; האי נמצא למול חוף חצי האי האנטארקטי שבאנטארקטיקה.

גובהו של המתלול 1,200 מטרים מעל פני הים.

מורדות המתלול תלולים - המדרונות הצפוניים, המערביים, והדרום- מערביים אינם מכוסים קרח בשל תלילותם.

המתלול מתנשא מעל קרחון זלאטיה, שנמצא ממזרח ומדרום לו.

המתלול נמצא 3.13 קילומטים מזרחית לנקודת פלמינג, 10.15 קילומטרים דרומית-מערבית להר פארי, 7 קילומטרים מערבית-צפונית-מערבית להר אימהותפ, ו-2.77 קילומטרים צפונית להר סארנגור.

== היסטוריה ==
=== גילוי הפסגה ===
הפסגה מופתה לראשונה על ידי סקר בריטי בשנת 1980, ובשנית בשנת 2008.

=== מקור השם ===
הפסגה נקראת על שמו של האל הסלאבי של החוכמה והידע ולס.

אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137952 פסגת ולס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19577&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ולס] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.53375473022459,-64.33539113074212,14&?query=&?map_type=hybrid תצלום לוויין ואתרים באזור פסגת ולס]

== הערות שוליים ==

ולס
ולס
הר סארנגור

הר סארנגור (באנגלית: Mount Sarnegor; בבולגרית: връх Сърнегор) הוא הר מכוסה קרח ברובו, בהרי סולוואי, שעל האי בראבנט בארכיפלג פאלמר, שנמצא למול חצי האי האנטארקטי שבאנטארקטיקה. 

גובהו של ההר 1,150 מטרים מעל פני הים. 

להר מדרונות תלולים מאוד בצלעותיו הפונים לכיוון דרום מערב וצפון מערב; בשל תלילותם של המדרונות, הן אינם מכוסים קרח. 

ההר מתנשא מעל קרחון רש שמדרום לו, קרחון זלאטיה שמצפון לו, ואוכף אלוזור שממזרח-צפון-מזרח לו. 

שלוחה של ההר שיוצאת לכיוון מערב, ומגיעה עד חוף האי, נקראת כתף סיידל (Sidell Spur). 

ההר נמצא 4.4 קילומטרים דרומית מזרחית לנקודת פלמינג, 2.77 קילומטרים דרומית לפסגת ולס, 6.32 קילומטרים מערבית להר אימהוטפ, 4.7 קילומטרים צפונית מזרחית להר אקיאר, ו-5.26 קילומטרים מזרחית-צפונית-מזרחת לנקודת דוונה.

== היסטוריה ==
=== גילוי ההר ===
ההר מופה על ידי סקר בריטי בשנת 1980 ושוב בשנת 2008. 

=== מקור השם ===
ההר נקרא על שמו של הכפר סארנגור (Сърнегор) שבדרום בולגריה.

אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19571&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר סארנגור] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.52133458728031,-64.35842260358929,14&?query=&?map_type=hybrid תצלום לוויין ואתרים שבאזור הר סארנגור]

== הערות שוליים ==

קטגוריה:בולגריה באנטארקטיקה
סארנגור
מטווח הטילים וייט סנדס

מטווח הטילים וייט סנדס (באנגלית: White Sands Missile Range - WSMR, בתרגום חופשי - מטווח הטילים חולות לבנים) הוא שטח בן כ-8,300 קילומטרים רבועים המשמש את צבא ארצות הברית לניסויי טילים ומערכות נשק, השוכן בשטחם של חמישה מחוזות שונים בניו מקסיקו, והוא המתקן הצבאי הגדול בארצות הברית. סמוך לו שוכן פורט בליס , השטח הצבאי השני בגודלו בארצות הברית (כ-4,400 קמ"ר) והמשמש בין היתר את כוחות השריון והארטילריה של צבא ארצות הברית. הם יוצרים רצף של אזורים המשמשים לניסויים צבאיים. המטווח מקיף את הפארק הלאומי וייט סנדס מכל עבריו.

ב-9 ביולי 1945 הוקם "וייט סנדס" לבדיקת רקטות ארוכות טווח אמריקאיות וגרמניות. שבוע לאחר מכן, ב-15 ביולי, נבחנה במקום פצצת האטום הראשונה, בניסוי טריניטי, הסמוך לגבולו הצפוני של השטח.

כבר בראשית שנות ה-30 החל רוברט גודרד, מחלוצי מדע הטילים המודרני, בניסויי טילים באזור רוזוול שבניו מקסיקו, הסמוכה למרחבי וייט סנדס.

עשור לאחר מכן החל צבא ארצות הברית בשכירת קרקעות נרחבות מחקלאים במקום לצורך הקמת בסיס לחיל האוויר, וב-1945 נחנך במקום בסיס ניסויי הטילים וייט סנדס. בשנת 1946 בוצע באתר שיגור של V-2 מס' 13 וממנה בוצע צילום ראשון של כדור הארץ מהחלל החיצון.

הרחבות נוספות לבסיס נעשו בשנות ה-70. בשנת 1982 נחתה באתר מעבורת החלל אטלנטיס, במשימה STS-3.

בבסיס מתבצעות אף בדיקות של מערכות ישראליות, בין היתר של כיפת ברזל וסדרת טילי החץ.

בשטחי המטווח נמצאים אף מתקנים של נאס"א המשמשים לשיגור לוויינים ורקטות המופעלים על ידי מרכז החלל ג'ונסון.

==ראו גם==
* נמל החלל וייט סנדס

==קישורים חיצוניים==

* 
* [http://www.wsmr-history.org/ אתר המוזיאון של וייט סנדס]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בסיסי צבא בארצות הברית: צבא ארצות הברית
קטגוריה:ניו מקסיקו
אמתא דבי רבי

אַמְּתָא דְּבֵי רַבִּי (מארמית: שפחה של בית רבי) היא דמות הנזכרת בתלמוד כשפחה בבית רבי יהודה הנשיא. השפחה מתוארת בתלמוד כחכמה ובעלת ידע, חכמי התלמוד נהגו בה כבוד ואף למדו מדבריה במספר מקרים.

==בתלמוד==
בתלמוד הבבלי מוזכרת שפחת בית רבי מספר פעמים בהקשרים שונים, אך אין ודאות כי בכל הפעמים הכוונה לאותה שפחה. במסכת ראש השנה ובמסכת מגילה מסופר כי תלמידי החכמים למדו ממנה פירוש למספר מילים עבריות.
 סיפור זה מובא במספר שינויים גם בתלמוד ירושלמי. לפי גרסת הירושלמי, החכמים הגיעו לשאול את רבי יהודה את פירוש המילים, וכשנכנסו לביתו שמעו את דברי השפחה ולא הוצרכו לשאול. בירושלמי מוצג מעשה המטאטא כהמשך למעשה החלוגלוגות – המטאטא הובא כדי לאסוף את הפרחים שהתפזרו.

במקום אחר מספר התלמוד ששפחתו של רבי גזרה נידוי על אדם שהכה את בנו ועבר בכך על לפני עיוור לא תיתן מכשול כיוון שקיים חשש שבנו יכה אותו בחזרה ויעבור על איסור הכאת הורים, החכמים כבדו את הנידוי ולא הקלו בו במשך שלוש שנים.

באגדה על פטירתו של רבי יהודה הנשיא מתואר כי השפחה פעלה להפסקת התפילה לרפואתו, על ידי כך ששברה כד בסביבת המתפללים והם הפסיקו לרגע מתפילתם (ובאותו הרגע יצאה נשמתו), ואף התפללה שימות ויפסיק להתייסר.

במקומות נוספים מספרים חז"ל כי השפחה הייתה מדברת ב"לשון חכמה" ורמזים, היא גם מתוארת בכשרונה שבגיל 92 הייתה טועמת את התבשיל.

==בהלכה==
פוסקי ההלכה דנים במספר עניינים ביחס לשפחת בית רבי.

בעניין הנידוי על ידי השפחה, הרא"ש כתב שהייתה בשפחה "חכמה יתירה ויראת חטא" ואפילו רבי ורבן גמליאל לא רצו להתיר את הנידוי שגזרה. מאידך הרמב"ם למד מסיפור זה שמי שנידוהו על דבר שחייב נידוי, אפילו אם המנדה הוא "הקטן שבישראל" חייבים הנשיא וכל ישראל לנהוג בו נידוי עד שיחזור בתשובה ויתירו לו.

יש שהביאו ראייה ממעשיה של השפחה שמותר להתפלל על חולה שימות, אם הוא מתייסר ואין תקווה שיתרפא, על אף שההלכה שוללת המתת חסד.

הרב יוסף חיים זוננפלד כתב כי על אף שלפי ההלכה "אין משתמשין באישה", היה מותר לרבי יהודה להשתמש בשפחה, מכיוון שלא היה בנמצא איש לצורך זה.
==בהגות ובקבלה==
בספרות הקבלה מובא ששפחת בית רבי הייתה גלגול של השפחות שנכחו בקריעת ים סוף, עליהן אמרו חז"ל "ראתה שפחה על הים מה שלא ראה יחזקאל וכל שאר הנביאים". הרמ"ע מפאנו כתב בהקשר לשפחת בית רבי כי לפעמים מכונה כל אחת מנשי ישראל "שפחה" גם אם היא אינה שפחה, על משקל שקוראים לצדיק עבד ה'.

הרב יהונתן אייבשיץ כתב שהמתואר בחז"ל על אמתא דבי רבי שהתפללה שימות הכוונה היא לנשמת רבי יהודה, כי הנשמה נקראת "אמה", והסיפור המתואר אינו אלא בדרך מליצה, והכוונה היא שנשמתו של רבי הסכימה למותו.

==קישורים חיצוניים==
* 
* 
* 
==הערות שוליים==

קטגוריה:נשים בתלמוד
קטגוריה:בלשנות
קטגוריה:שפחות
גביע ווינר בכדורסל 2017/2018

גביע ווינר בכדורסל לעונת 2017/2018 היא התחרות ה-12 להיווסדו של מפעל גביע ווינר סל.

מכבי תל אביב זכתה בגביע ווינר השביעי שלה, לאחר ניצחון בגמר על עירוני נהריה.

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל אילת
|77-71
|מכבי ראשון לציון
|ג'ורדן לויד 17 / מארק טולפסון 18
|-
|מכבי תל אביב
|80-81
|הפועל תל אביב
|דשון תומאס 17 / טייווין מקי 23
|-
|הפועל חולון
|82-73
|הפועל גלבוע גליל
|טרל טו הולוואי וג'ו אלכסנדר 13 כ"א / דיאנג'לו הריסון 17
|-
|הפועל ירושלים
|87-84
|עירוני נהריה
|קרטיס ג'רלס 16 / קורי ובסטר 26
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|עירוני נהריה
|82-88
|הפועל גלבוע גליל
|אלכס יאנג 26 / דיאנג'לו הריסון 23
|-
|מכבי תל אביב
|60-86
|מכבי ראשון לציון
| ג'ון דיברתולומיאו 19 / עידן זלמנסון 13
|}

== הגמר ==
מכבי תל אביב זכתה בגביע ווינר השביעי שלה, לאחר ניצחון בגמר על עירוני נהריה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/307 - עמוד 613]
* 

== הערות שוליים ==

קטגוריה:2017 בישראל: כדורסל
קטגוריה:תחרויות כדורסל ב-2017
קטגוריה:עונות בגביע ווינר סל
ג'וש כהן

ג'ושוע "ג'וש" כהן (באנגלית: Joshua "Josh" Cohen; נולד ב-18 באוגוסט 1992) הוא כדורגלן אמריקאי-ישראלי המשחק בעמדת השוער בקבוצת אטלנטה יונייטד מליגת ה-MLS.

==קריירה==
כהן שיחק בליגת הקולג'ים של ארצות הברית (NCAA) בקבוצת הכדורגל של אוניברסיטת קליפורניה בסן דייגו בשנים 2010–2013, ובמדיה שיחק 51 משחקי ליגה. בעונת 2012 היה השוער בעל אחוז הספיגות הנמוך ביותר ואחוז ההצלות הגבוה ביותר.

ב-25 בינואר 2014 זומן לשבוע מבחן בקבוצת הכדורגל פילדלפיה יוניון, אך הקבוצה החליטה לוותר עליו.

לאחר הקולג' הופיע 11 הופעות בבורלינגהאם מליגת USL השנייה, ורשם אחוז ספיגות נמוך של 0.6 ספיגות למשחק.

ב-10 באוגוסט 2015 חתם באורנג'קאונטי בלוז, ושיחק במדיה בעונות 2015 ו-2016.

ב-2018 עבר לשחק במדי סקרמנטו, וזכה במקום השני בתואר "השוער המצטיין של העונה".

ב-19 ביולי 2019 סיכם לשנתיים במכבי חיפה, שלא הייתה צריכה לשלם דמי העברה, וב-22 ביולי חתם באופן רשמי על חוזה של 120 אלף דולר לעונה. ב-21 בספטמבר 2019 ערך את הופעת הבכורה שלו בקבוצה בהפסד הליגה 0–1 למכבי תל אביב, לאחר שהחליף את השוער הראשון של הקבוצה, גיא חיימוב, שנפצע. במחזורים הבאים שב חיימוב לשער הקבוצה, אך עד מהרה תפס כהן את מקומו בהרכב והפך לשוער הראשון של הקבוצה. ב-31 באוגוסט 2020 האריך את חוזהו במועדון בשנתיים נוספות, עד 2022<ref></ref>.

בסיום עונת 2020/2021 זכה בתואר "שחקן העונה בליגת העל" לעונה זו מטעם מנהלת הליגות לכדורגל. באותה עונה זכתה מכבי חיפה באליפות, כאשר כהן ספג את מספר השערים הנמוך בליגה (21 מתוך 29 השערים שספגה הקבוצה), עצר ארבעה פנדלים ואף בישל שער אחד. בסוף עונת 2022/2023, עם סיום חוזהו, עזב את מכבי חיפה לאחר ארבע עונות במועדון.

ב-14 בדצמבר 2023 חתם לשנתיים באטלנטה יונייטד מליגת ה־MLS.

==חיים אישיים==
כהן נולד במאונטיין ויו, קליפורניה, ארצות הברית, והוא יהודי. לו תואר ראשון בביו-הנדסה ובמדעי המחשב.

ב-27 בדצמבר 2019 קיבל מעמד של תושב ארעי בישראל<ref name=":0" />. ב-20 בפברואר 2021 קיבל אזרחות ישראלית, עם מעמד של עולה חדש<ref name=":0"></ref>.

ב-21 בנובמבר 2022 התחתן עם איימי<ref></ref>.

== תארים ==
=== קבוצתיים ===
;מכבי חיפה
* אליפות: 2020/2021, 2021/2022, 2022/2023
* אלוף האלופים: 2021
* גביע הטוטו: 2021/2022

=== אישיים ===
* כדורגלן העונה בישראל: 2020/2021

==קישורים חיצוניים==

* [https://mhaifafc.com/playerPage?h=1&PlayerId=14283 עמוד השחקן], באתר הרשמי של מכבי חיפה

==הערות שוליים==

קטגוריה:כדורגלנים יהודים
קטגוריה:כדורגלנים אמריקאים
קטגוריה:כדורגלנים ישראלים
קטגוריה:שוערי כדורגל אמריקאים
קטגוריה:שוערי כדורגל ישראלים
קטגוריה:כדורגלני סקרמנטו רפובליק
קטגוריה:כדורגלני מכבי חיפה
קטגוריה:קליפורניה: כדורגלנים
קטגוריה:בוגרי אוניברסיטת קליפורניה בסן דייגו
קטגוריה:עולים בשנות ה-2010
קטגוריה:אמריקאים ישראלים
קטגוריה:אמריקאים ממוצא יהודי
קטגוריה:אמריקאים שנולדו ב-1992
קטגוריה:ישראלים שנולדו ב-1992
דיוואן

הדיוואן הוא סגנון שירה שפותח באיראן ומשם התפשט לצפון אפריקה, סיציליה, ודרום אסיה. לשירים אלה הייתה היכולת לעורר השראה, ולרוב היו מולחנים ומושמעים בחצרותיהם של מספר סולטנים.

== גזרון ==

מערבית: "ديوان" – "diwan". מילה זו שאולה מהשפה הפרסית ומשמעותה: רשימה או ארכיון, מילה זו נלקחה בכדי לתאר אסופת שירים.

== הדיוואן באירופה ==

תופעת הדיוואן התייחסה לקבוצת משוררים שפעלה בצרפת בשנת 1697 ,אולם עדיין הייתה בראשית התפתחותה ולא נחשבה לפופולרית ביותר משום שנכתבה בעיקר לצרכים לימודיים, עד שבשנת 1819 זכה הדיוואן לעדנה מחודשת בזכות המשורר הגרמני יוהאן וולפגנג פון גתה יצירתו "פואמות של מזרח ומערב" משקפת את התעניינותו של גתה בכל הקשור לספרות המזרח באופן כללי, ובפרט לספרות הפרסית.

גישה זו יושמה גם בשירת ימי הביניים של יהדות ספרד.

== אמצעים ספרותיים ==

בשירה הנקראת עותמאן דיוואן מתאפיינת בשפע של אמצעים ספרותיים כגון סימבוליזם, וריטואליזם (פולחן בשירות הדיוואן).

דוגמאות לסימבוליזם של הדיוואן:
*ציפור הזמיר – הוורד
*העולם – שדה הוורדים
*הסגפן – הדרוויש

אלמנטים ספרותיים אלה לקוחים מתוך עולם המושגים של הסופיות.

== הדיוואן והשירה העברית ==

במהלך ימי הביניים עבר הדיוואן מהפך מהתחום המנהלי לתחום הספרותי, בעידן שלפני הדפוס נחשבו עורכי הדיוואן למומחים ששלטו באומנות השיר. שירים אלה היו נערכים בהתאם לתבנית החריזה בדומה לשירו של רבי יהודה הלוי "יפה נוף", שירים כגון אלה הועתקו לדיוואן ולעיתים כללו אגרות בחרוזים, סדר השירים נקבע על ידי המעתיק באקראי או לפי זמן כתיבתם הכרונולוגי, תוך ציון התאריך שבו נכתב כל שיר.

בשירי שבח וידידות צייו המעתיקים את שם האדם שלכבודו נכתב השיר, בתוספת מידע על נסיבות כתיבת השיר, בין המפורסמים שבמשוררי הדיוואן ניתן למנות את רבי שמואל הנגיד, רבי שלמה אבן גבירול, רבי יהודה הלוי ורבי משה אבן עזרא, לעיתים מעריציהם של אותם משוררים הם שדאגו להעתיקם ולקבצם בדיוואנים, קצתם גם זכו לעיטוריהם של מאיירים מקצועיים.

לאחר גירוש ספרד העדיפה הקהילה היהודית להעדיף שירת קודש על פני שירת חולין שנותרה ללא קהל קוראים. מאוחר יותר בזמנה של תנועת ההשכלה היהודית החלו להתפרסם קבצים של שירת החול, תחילת המאה העשרים בישרו התעניינות הולכת וגוברת בזיהוי מחברי השירים כמו: שלמה אבן גבירול, יהודה הלוי ומשה אבן עזרא.

לאחר קריסת הגוש הקומוניסטי נתגלו בספריות ברוסיה קטעי שירה חשובים השופכים אור על תקופה זו.
==קישורים חיצוניים==

==ראו גם==
*

קטגוריה:שירה ערבית
קטגוריה:שירה
יחסי יפן–מונקו

יחסי יפן–מונקו (, ) הם היחסים הדיפלומטיים הרשמיים שבין יפן לבין נסיכות מונקו.

== היסטוריה ==
הגן היפני במונקו אשר נפתח ב-[[1994|ממוזער|ימין]]
הנסיכה הנאקו, הנסיך מסיהיטו ו[[אלבר השני, נסיך מונקו, 2010|ממוזער|ימין]]
=== לפני כינון היחסים הדיפלומטיים ===
יפן ומונקו מנהלות מערכת יחסים זה זמן רב עוד לפני כינון היחסים הדיפלומטיים הפורמליים בשנות האלפיים. ב-1918 החלה מונקו לשלוט באופן חלקי על יחסי החוץ שלה בזכות אמנה שנחתמה עם צרפת. היא כוננה עוד באותה השנה יחסים דיפלומטיים עם בעלות בריתה העיקריות של צרפת. מונקו רצתה לכונן יחסים דיפלומטיים עם יפן, אך זה לא היה אפשרי עקב המתיחות באותה התקופה בין יפן האימפריאליסטית למדינות אירופה, וכך נשארו היחסים הידידותיים בתוקף לא רשמי.

אף על פי שהיחסים של מונקו ויפן היו לא רשמיים - הביקורים הרשמיים מן הדרגים הגבוהים של מדינה אחת במדינה השנייה היו דבר לא נדיר. הנסיך היפני מסיהיטו ביקר מספר פעמים במונקו יחד עם אשתו הנסיכה הנאקו ושניהם אף נפגשו עם רנייה השלישי, נסיך מונקו. אלבר השני, נסיך מונקו, ביקר ביפן מספר פעמים גם הוא. הביקור המוכר ביותר הוא זה ב-1998 בו השתתף הנסיך באולימפיאדת החורף שנערכה בנאגנו באותה השנה.

בשנת 1994 נפתח במונקו "הגן היפני" - גן קטן (0.7 הקטר) בסגנון יפני הכולל בית תה, אגמים, הר, גבעה, מפל קטן, חוף ים וגן זן. העצים היחידים הגדלים בגן הם עצים שגדלים בדרך כלל בתנאי האקלים של יפן אך הותאמו לאקלים הים תיכוני שבמונקו. הגן עוצב על ידי פילוסוף שינטו שזכה בתערוכה בינלאומית חשובה בשנת 1990.

=== אחרי כינון היחסים הדיפלומטיים ===
בשנת 2005 חתמו צרפת ומונקו על אמנה המרחיבה את היכולת הדיפלומטית של מונקו וכך התחשבות בצרפת בעת כינון יחסים דיפלומטיים של מונקו עם מדינה אחרת נהייתה מיותרת, וכך היחסים בין יפן ומונקו החלו להתפתח עד לחתימה רשמית על יחסים דיפלומטיים מלאים בין מונקו ליפן של ז'אן-פאול פרוסט שר המדינה המונגאסקי יחד עם שינזו אבה, ראש ממשלת יפן.

בשנת 2007, ביקר אלבר השני, נסיך מונקו ביפן. זהו היה הביקור הראשון של ראש מדינה אחת בשנייה לאחר כינון יחסיהן הדיפלומטיים של שתי המדינות. באותה השנה ביקר סגן שר החוץ היפני במונקו, מידורי באבה. זה היה הביקור היפני הראשון למונקו לאחר כינון היחסים הדיפלומטיים יבן שתי המדינות.

בשנת 2010 השתתפו הנסיכה הנאקו והנסיך מסיהיטו ב"פורום גרימלדי" הנערך במונקו ואירח תערוכה של היסטוריה יפנית בגן היפני שבמונקו. כשנה לאחר מכן, לאחר רעידת האדמה והצונמי בסנדאי, שלחה מונקו תנחומים על ההרוגים ותמיכה כספית לממשלת יפן. מלבד הממשלה גם האזרחים תרמו ליפן כסף וכתבו מכתבים מחזקים לתושבי יפן.

הסחר הכולל בין יפן למונקו בשנת 2013 הוא כ-300 מיליון ין יפני.

== נציגויות דיפלומטיות ==
* יפן אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. יפן מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.
* מונקו אינה מיוצגת ביפן בדרג השגרירות. מונקו מיוצגת ביפן בדרג הקונסולרי באמצעות קונסוליה שהיא מחזיקה בטוקיו, בירת המדינה.

== יפנים במונקו ==
בשנת 2016, 121 אזרחים יפנים התגוררו במונקו.

== קישורים חיצוניים ==

* [https://www.fr.emb-japan.go.jp/monaco/jp/shoukai.html モナコ紹介], אתר שגרירות יפן במונקו

== הערות שוליים ==
בסטן X40

בסטן X40 (באנגלית: Besturn X40) הוא קרוסאובר קומפקטי מתוצרת יצרנית הרכב הסינית Besturn חברת בת של החברה הממשלתית FAW Group (בסינית: 第一汽车集团, שם רשמי: FAW Group Corporation) אשר מיוצרת משנת 2016 ועד היום בסין.

המוצרים העיקריים של FAW Group הם כלי רכב, אוטובוסים, ומשאיות קלות, בינוניות וכבדות.

=="בסטן X40"==

* 5 דלתות.
* 5 נוסעים.
* מנוע קדמי.
* סוגי מנועים: מנוע בנזין, מנוע חשמלי.
* סוג הנעה: הנעה קדמית.
* ביוני 2019 עבר דגם "בסטן X40" מתיחת פנים.
* 6 רמות גימור (בדגמי "besturn-x40")
* צמיגים: 215 / 55 R17 (בדגמי "besturn-x40").
* קיבולת מכל דלק - 50 ליטר (בדגמי "besturn-x40").
* תאוצה בין 0–100 קמ"ש היא 14.0 שניות בדגמי "besturn-x40").

===דגמים===

* "besturn-x40".
* "besturn-ev400".

=="besturn-x40" מנוע בנזין==

* "1.6L MT Tech", מחיר היחידה עומד על בין 69,800 רנמינבי (2017, בסין).
* "1.6L MT Comfort", מחיר היחידה עומד על בין 72,800 רנמינבי (2017, בסין).
* "1.6L MT/AT Deluxe", מחיר היחידה נע בין 76,800-85,800 רנמינבי (2017, בסין).
* "1.6L MT/AT Premium", מחיר היחידה נע בין 86,800-91,800 רנמינבי (2017, בסין).
* "1.6L MT/AT VIP", מחיר היחידה נע בין 89,800-98,800 רנמינבי (2017, בסין).
* "1.6L AT Flagship", מחיר היחידה עומד על 103,800 רנמינבי (2017, בסין).

=="besturn-ev400" מכונית חשמלית==

* מיוצר מספטמבר 2018.
* מנוע חשמלי המפיק 190 כ"ס ב-12,000 סל"ד.
* סוללת ליתיום-יון בהספק 52.5 ואט-שעה.
* צריכת אנרגיה ממוצעת - 16.7 ואט-שעה ל-100 ק"מ.
* טווח טעינה - 310 ק"מ.
* צמיגים: 215/55 R17
* מחיר היחידה מדגם "בסטן X40" לגרסת מכונית חשמלית, נע בין 109,800-115,800 רנמינבי (ספטמבר 2018, בסין).

==תמונות==
<gallery mode="packed" heights="120">
קובץ:Besturn X40 03.jpg | "בסטן X40"
קובץ:Besturn X40 China 2017-03-22.jpg | "בסטן X40"
קובץ:Besturn X40 01 China 2017-03-26.jpg | "בסטן X40"
קובץ:Besturn X40 02 China 2017-03-26.jpg | "בסטן X40"
קובץ:Bestune X40 002.jpg | "בסטן X40"
קובץ:Besturn X40 04 (cropped).jpg | "בסטן X40"
</gallery>

==ראו גם==
* קרוסאובר
* בסטן T77
* בסטן X80
* בסטן B30

== קישורים חיצוניים ==

==הערות שוליים==

קטגוריה:דגמי מכוניות שהושקו ב-2016
קטגוריה:קרוסאובר
קטגוריה:מכוניות חשמליות
קטגוריה:כלי רכב המיוצרים בסין
סורת א-נסאא

כתב יד של הקוראן המכיל פסוקים מסורת א-נסאא
סורת א-נִסאא (בערבית: سورة النساء, "הנשים") הוא הפרק (סורה) הרביעי בקוראן, והוא מכיל 176 פסוקים. שם הפרק נגזר מהנושא בו עוסק הפרק, וספציפית מאזכור המילה "הנשים" במספר רב של פסוקים, כדוגמת פסוק 34.

== הרקע לסורה ותוכנה ==
הסורה הזאת קיבלה את שמה מפני שהיא בעיקר דנה בנושאים והלכות הנוגעות לנשים, נישואים, ירושה וזכויות נשים. לאחר ההגירה לאל-מדינה, המוסלמים הפכו לקהילה של ממש, ולכן נדרשו להם חוקים ותקנות לגבי חיי היום יום. הנושא הבסיסי של הסורה הוא חיי המשפחה והוראות לביסוס היחידה הבסיסית של החברה. בסורה ניתנו חוקים לנישואין ולמעמד האישה. היתומים גם מהווים נושא מרכזי של סורה, וזה בין השאר כי מלחמה הפכה באותה תקופה לבעיה גדולה, וילדים רבים התייתמו. לכן, נקבעו בסורה חוקים ותקנות לטיפול נאות ביתומים ובירושתם.

הסורה מכילה 176 פסוקים, 3,763 מילים 16,332 אותיות.

== אזכור בחדית' ==
על פי המסורת המוסלמית, לסורת א-נסאא סגולות רבות.

מתועד שמוחמד אמר "כל מי שקורא את סורת א-נסאא, כאילו אדם זה השקיע את כל הונו למען אללה"

==קישורים חיצוניים==

== הערות שוליים ==

קטגוריה:נשים באסלאם
קטגוריה:נישואים באסלאם
הקו החום של הרכבת הקלה בירושלים

הקו החום של הרכבת הקלה בירושלים הוא קו רכבת קלה עתידי, שיחבר את אזור התעשייה עטרות שבצפון ירושלים לכפר צור באהר שבדרום העיר, דרך מזרח ירושלים.

==היסטוריה==
ההחלטה על הקמת הקו התקבלה בשנת 2013, על ידי משרד האוצר, משרד התחבורה ועיריית ירושלים כחלק מתוכנית כוללת להקמת חמישה קווי רכבת קלה נוספים בירושלים. ביוני 2019, אישר משרד התחבורה מענק על סך 31 מיליון שקל להתחלת התכנון המפורט של הקו.

בינואר 2022, הוחלט לפצל את התוכנית למקטע צפוני ודרומי, כאשר המקטע הצפוני, שפשוט יותר לקדם, יתוכנן ראשון.

==על הקו==
הקו יחבר את שכונות מזרח ירושלים מצפון לדרום.

===המקטע הצפוני===
המקטע הצפוני בין עטרות לשער שכם מתבסס בחלקו על תוואי הקו האדום בין תחנת שבטי ישראל לבין בית חנינא, משם ימשיך צפונה לאורך על דרך רמאללה (כביש 60 הישן) עד לאזור התעשייה עטרות. מקטע זה כולל תשע תחנות חדשות וכן עצירה בשבע תחנות קיימות המשמשות כיום רק את הקו האדום. על פי התוכנית מקטע זה יתוכנן ויבוצע תחילה.

===המקטע המרכזי===
המקטע המרכזי צפוי לעבור דרך מרכז העסקים הראשי של מזרח ירושלים, מצפון וממזרח לעיר העתיקה.

===המקטע הדרומי===
המקטע הדרומי צפוי לעבור משכונת ראס אל-עמוד, דרך שכונת ג'בל מוכאבר ועד צור באהר.

==קישורים חיצוניים==
* [https://web.archive.org/web/20190719074423/http://jet.gov.il/Web/He/Info/LightRail/FutureLines/Default.aspx הקו החום - באתר צוות תוכנית אב לתחבורה]

== הערות שוליים ==

חום
קטגוריה:מזרח ירושלים: תחבורה
קטגוריה:ישראל: מיזמי תחבורה עתידיים
קטגוריה:ירושלים: מיזמים עתידיים
קרחון פירוגוב

קרחון פירוגוב (באנגלית: Pirogov Glacier; בבולגרית: Пирогов ледник) הוא קרחון הנמצא באי בראבנט בארכיפלג פאלמר שלמול חופי חצי האי האנטארקטי שבאנטארקטיקה. 

אורכו של הקרחון 5 קילומטרים ורוחבו 1.5 קילומטרים. 

הקרחון נמצא מדרום לקרחון ג'ראסי, ממערב לראשו של קרחון מקנזי, ומצפון מערב לקרחון באלאנסטרה. 

קרחון פירוגוב מנקז את המדרונות הדרומיים - דרומיים מערביים של הר פארי, וזורם לכיוון מערב, ונשפך אל מפרץ דאלמאן, דרומית לנקודת מינוט. 

== היסטוריה ==
=== גילוי הקרחון ===
הקרחון מופה לראשונה על ידי משלחת סקר בריטית בשנת 1980, ובשנית בשנת 2008.

=== מקור השם ===
הקרחון נקרא על שמו של המדען והמנתח הרוסי ניקולאי פירוגוב שפיתח את מערך הבריאות המודרני בבולגריה במהלך מלחמת רוסיה-טורקיה 1877-1878.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=18576&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פירוגוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.484441375732445,-64.27666043984325,13&?query=&?map_type=hybrid תצלום לוויין של אזור קרחון פירוגוב ואתרים הסמוכים לקרחון]

== הערות שוליים ==

קטגוריה:בולגריה באנטארקטיקה
פירוגוב
אליוט בלגרייב

אליוט בלגרייב (באנגלית: Elliott Belgrave; נולד ב-16 במרץ 1931) היה המושל הכללי של ברבדוס מ-1 ביוני 2012 ועד ל-30 ביוני 2017.

==ביוגרפיה==
בלגרייב נולד בברבדוס. בשנת 1962 הוא סיים לימודים ביוניברסיטי קולג' לונדון בתחום משפטים. לאחר סיום הלימודים הוא לימד בקולג' בלונדון ורק בשנת 1966 חזר לאי בו נולד. הוא התחיל לעבוד במערכת המשפטית. בשנת 1979 בלגרייב סיים השתלמות באוניברסיטת קיימברידג'. אליוט בלגרייב התקדם במערכת המשפטית של ברבדוס עד שמונה לשופט בבית משפט העליון בשנת 1987.

בשנת 2012 הוא מונה למושל המדינה וכיהן בתפקיד זה במשך כהונה שלמה של 5 שנים.

==קישורים חיצוניים==
* [http://caribelect.easycgi.com/knowledge/biography/bios/belgrave_elliot.asp ביוגרפיה]

קטגוריה:מושלי ברבדוס
קטגוריה:מסדר ג'ון הקדוש
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:פוליטיקאים ברבדוסים
קטגוריה:בוגרי יוניברסיטי קולג' לונדון
קטגוריה:ילידי 1931
ג'וניור ברידג'מן

יוליסס לי "ג'וניור" ברידג'מן (באנגלית: Ulysses Lee "Junior" Bridgeman; נולד ב-17 בספטמבר 1953) הוא כדורסלן עבר ואיש עסקים אמריקאי, אשר שיחק בליגת ה-NBA בין השנים 1975–1987. ממוצעיו הכוללים לאורך הקריירה הם 13.6 נקודות, 3.5 ריבאונדים ו-2.4 אסיסטים למשחק. בינואר 1988 הופרשה גופייתו, עם המספר "2", על ידי מילווקי באקס.

לאחר פרישתו ממשחק החזיק בבעלות על סניפים רבים של רשתות המזון המהיר Wendy's ו-Chili's, ומאז שנת 2016 משמש כבעלים של חברת "הארטלנד קוקה-קולה". הונו של ברידג'מן מוערך בכ-600 מיליון דולר.

==קריירת תיכונים ומכללות==
ברידג'מן נולד וגדל בעיר שיקגו המזרחית שבאינדיאנה. בשנת 1971 הוביל את קבוצת הכדורסל של "תיכון וושינגטון" לזכייה באליפות ליגת התיכונים של אינדיאנה, לאחר שסיימה את העונה עם מאזן מושלם 29–0.

בין השנים 1971–1975 למד באוניברסיטת לואיוויל, ושיחק בקבוצת הכדורסל שלה תחת המאמן חבר היכל התהילה לעתיד, דני קראם. בעונת 1974/1975 הוביל את לואיוויל להעפלתה השלישית אי פעם לפיינל פור טורניר אליפות המכללות, אך במשחק חצי הגמר הפסידה הקבוצה מול UCLA בתוצאה 74–75. לאורך 3 עונותיו בקבוצת האוניברסיטה רשם ברידג'מן ממוצעים של 15.5 נקודות, 7.6 ריבאונדים ו-2.7 אסיסטים למשחק.

==קריירת משחק==
בדראפט ה-NBA{{כ}} 1975 נלקח ברידג'מן בבחירה השמינית על ידי לוס אנג'לס לייקרס, ומיד הועבר למילווקי באקס בטרייד ששלח ללייקרס את כרים עבדול-ג'באר. ברידג'מן הפך במהרה לאחד השחקנים הבולטים של הבאקס, וב-9 עונותיו הראשונות בקבוצה קלע 14.4 נקודות בממוצע למשחק. בעונות ו- סייע לבאקס להעפיל לגמר האזור המזרחי, אך בשתי הפעמים הפסידה מילווקי בתוצאה 1–4 (מול פילדלפיה ובוסטון, בהתאמה).

בספטמבר 1984, לאחר 9 עונות במילווקי, הועבר יחד עם מארקס ג'ונסון ללוס אנג'לס קליפרס, בתמורה לטרי קאמינגס, ריקי פירס וקרייג הודג'ס. בשתי עונותיו עם הקליפרס קלע 11.8 נקודות בממוצע למשחק.

במהלך עונת חזר לשחק עבור הבאקס, ובסיומה פרש ממשחק. בעת פרישתו היה שחקן הבאקס עם מספר המשחקים הרב ביותר בקבוצה (711), וכן ניצב במקום החמישי בתולדותיה בנקודות (9,892) ובמקום השישי בריבאונדים (2,642).

==קריירה עסקית==
לאחר קריירת המשחק החל ברידג'מן להשקיע ברשתות המזון המהיר Wendy's ו-Chili's, עד שהחזיק בבעלות על מעל 160 סניפים של Wendy's ומעל 120 סניפים של Chili's. בשנת 2016 מכר את החזקותיו ב-Wendy's וב-Chili's, והפך לבעלים של חברת "הארטלנד קוקה-קולה" אשר מייצרת ומפיצה את מוצרי קוקה-קולה במדינות קנזס, מיזורי, אילינוי ונברסקה.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת לואיוויל
קטגוריה:בחירות דראפט של לוס אנג'לס לייקרס
קטגוריה:כדורסלני מילווקי באקס
קטגוריה:כדורסלני לוס אנג'לס קליפרס
קטגוריה:כדורסלנים ב-NBA שגופייתם הופרשה
קטגוריה:אנשי עסקים אמריקאים
קטגוריה:אמריקאים שנולדו ב-1953
Symphony: Live in Vienna

Symphony: Live in Vienna (בעברית: סימפוניה: הופעה חיה בווינה) הוא אלבום ההופעה הרביעי של הזמרת-יוצרת האנגלייה שרה ברייטמן.<ref name=":0"></ref> אלבום ההופעה יצא לאור ב-10 במרץ 2009 בהוצאת חברת התקליטים מנהטן רקורדס. כמו כן, הופץ ברחבי אסיה ואירופה במרץ 2009.<ref name=":0" /> הוא הופק על ידי פרנק פיטרסון.<ref name=":0" />

חלק מהשירים אותם ביצעה ברייטמן באותה ההופעה לקוחים מאלבומה, Symphony.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!יפן (RIAJ)
|
|12,000
|-
!מקסיקו (AMPROFON)
|זהב
|40,000
|}

== אלבום וידאו ==

Symphony: Live in Vienna (בעברית: סימפוניה: הופעה חיה בווינה) הוא אלבום הווידאו התשיעי של הזמרת-יוצרת האנגלייה שרה ברייטמן. אלבום הווידאו יצא לאור ב-5 במרץ 2009, על ידי חברת התקליטים שמחה LLC. אלבום הווידאו הופק על ידי פרנק פיטרסון, בדומה לאלבום ההופעה.

בברזיל יצא אלבום הווידאו בשנת 2015, במהדורה מוגבלת, עם עטיפה מיוחדת שיצאה במדינה בלבד.

== רקע והצלחה ==
אלבום הווידאו הופק על ידי פרנק פיטרסון, אשר הפיק לברייטמן את מיטב אלבומיה במהלך הקריירה שלה. בנוסף לאלבום הווידאו, הוציאה ברייטמן גם את אלבום ההופעה הרביעי שלה Symphony: Live in Vienna, בפורמט של תקליטור. אלבום הווידאו יצא לאור ברחבי העולם על ידי חברת התקליטים שמחה LLC.<ref></ref>

איגוד תעשיית ההקלטות המקסיקני (AMPROFON) העניק לאלבום הווידאו את תואר אלבום הזהב על מכירות של 10,000 עותקים במדינה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!מקסיקו (AMPROFON)
|זהב
|10,000
|}

== קישורים חיצוניים ==

* [https://www.discogs.com/Sarah-Brightman-Symphony-Live-In-Vienna/release/3440584 Symphony: Live in Vienna] באתר Discogs

== הערות שוליים ==

קטגוריה:אלבומי הופעה מ-2009
קטגוריה:אלבומי וידאו מ-2009
קטגוריה:אלבומי הופעה של שרה ברייטמן
קטגוריה:אלבומי וידאו של שרה ברייטמן
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי פרנק פיטרסון
קטגוריה:אלבומי חברת מנהטן רקורדס
אלפא (אי, אנטארקטיקה)

האי אלפא (באנגלית: Alpha Island) המכונה גם האי הודוברו (Isla Huidobro) הוא אי קטן השוכן בין האי אפסילון והאי דלתא, באזור איי מלכיור, בארכיפלג פאלמר, שלמול חופי חצי האי האנטארקטי שבאנטארקטיקה.

== היסטוריה ==
=== גילוי האי ===
האי התגלה על ידי סקרי דיסקברי בשנת 1927. 

האי מופה על ידי משלחות ארגנטינאיות בשנים 1942, 1943 ו-1948.

=== מקור השם ===
האי נקרא על שמה של האות אלפא - האות הראשונה של האלפבית היווני - בדומה לאיים רבים סמוכים הנקראים על שמות אותיות האלפבית היווני.

האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:324 האי אלפא] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=107495 האי אלפא] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=263&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR האי אלפא] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אלפא
The Harem World Tour: Live from Las Vegas

The Harem World Tour: Live From Las Vegas הוא אלבום ההופעה השני של הזמרת-יוצרת האנגלייה שרה ברייטמן.<ref name=":0"></ref> אלבום ההופעה יצא לאור ב-27 בספטמבר 2004, בהוצאת חברת התקליטים מנהטן רקורדס. אותה ההופעה שנכללה באלבום צולמה ב-13 במרץ 2004 וכללה ביצועים של שירים שונים של ברייטמן.<ref name=":0" />

במסגרת אותה ההופעה, ביצעה ברייטמן את "Snow on the Sahara" של אנגון.<ref name=":0" />

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)
|פלטינה 2×
|16,000
|-
!קנדה (Music Canada)
|פלטינה
|10,000
|}

== אלבום וידאו ==

The Harem World Tour: Live from Las Vegas הוא אלבום הווידאו השביעי של הזמרת-יוצרת האנגלייה שרה ברייטמן. אלבום הווידאו יצא לאור ב-28 בספטמבר 2004, על ידי חברת התקליטים אנג'ל רקורדס. אלבום הווידאו הופק על ידי שרה ברייטמן, פרנק פיטרסון, פול מורפוס ורוקי אולדהם.

אלבום הווידאו הגיע למקום ה-21 במצעד אלבומי הווידאו.

== רקע והוצאה ==
אלבום הווידאו יצא לאור ב-28 בספטמבר 2004, ובסמוך לכך יצא במהדורה יפנית מיוחדת. בהמשך, יצא במהדורה מיוחדת גם ברוסיה, ובבולגריה. אלבום הווידאו יצא בפורמט של DVD כפול בארגנטינה. בשונה מאלבום ההופעה, אלבום הווידאו כולל 23 רצועות, ביניהן ביצוע מחודש של "What a Wonderful World".<ref></ref>

הסרט שנתמך על גבי אלבום הווידאו וההופעה, The Harem World Tour: Live from Las Vegas, יצא לאור ב-11 באוקטובר 2004.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)
|פלטינה 2×
|16,000
|-
!מקסיקו (AMPROFON)
|זהב
|10,000
|-
!קנדה (Music Canada)
|פלטינה
|10,000
|}

== קישורים חיצוניים ==

* [https://www.discogs.com/Sarah-Brightman-The-Harem-World-Tour-Live-From-Las-Vegas/release/5046749 The Harem World Tour: Live from Las Vegas] באתר Discogs

== הערות שוליים ==

קטגוריה:אלבומי הופעה מ-2004
קטגוריה:אלבומי וידאו מ-2004
קטגוריה:אלבומי הופעה של שרה ברייטמן
קטגוריה:אלבומי וידאו של שרה ברייטמן
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:סרטי הופעה
קטגוריה:אלבומים שהופקו על ידי פרנק פיטרסון
קטגוריה:אלבומי חברת אנג'ל רקורדס
קטגוריה:אלבומי חברת מנהטן רקורדס
גביע ווינר בכדורסל 2018/2019

גביע ווינר בכדורסל לעונת 2018/2019 היא התחרות ה-13 להיווסדו של מפעל גביע ווינר סל.

מכבי ראשון לציון זכתה בגביע ווינר הראשון שלה, לאחר ניצחון בגמר על הפועל באר שבע בני שמעון.

== שמינית הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|עירוני נהריה
|88-83(הארכה)
|הפועל באר שבע בני שמעון
|יפתח זיו 25 / טיילור בראון 26
|-
|מכבי ראשון לציון
|76-91
|בני הרצליה
| עוז בלייזר וקמרון לונג 17 / ג'ף אדריאן 19
|}

== רבע הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי אשדוד באר טוביה
|62-65
|הפועל גלבוע גליל
|לנדון מילבורן 17 / איאן מילר וג'יימס קלי 13
|-
|הפועל חולון
|77-73
|הפועל באר שבע בני שמעון
|עמית שמחון 15 / סמאג' כריסטון 15
|-
|הפועל ירושלים
|74-78
|הפועל אילת
|ג'ייקובן בראון 15 / לנזל סמית' ג'וניור 28
|-
|מכבי תל אביב
|86-77
|מכבי ראשון לציון
|מייקל רול 14 / דשון סטיבנס 19
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל באר שבע בני שמעון
|95-97 (2 הארכות)
|מכבי אשדוד באר טוביה
|סמאג' כריסטון 30 / לנדון מילבורן 34
|-
|מכבי ראשון לציון
|81-92
|הפועל ירושלים
| דשון סטיבנס 19 / תמיר בלאט וג'יימס פלדיין 16
|}

== הגמר ==
מכבי ראשון לציון זכתה בגביע ווינר הראשון שלה, לאחר ניצחון בגמר על הפועל באר שבע בני שמעון.

== קישורים חיצוניים ==
* 

קטגוריה:2018 בישראל: כדורסל
קטגוריה:תחרויות כדורסל ב-2018
קטגוריה:עונות בגביע ווינר סל
סוויסהלנצח

סוויסהלנצח הוא אלבום הבכורה של הראפר הישראלי מיכאל סוויסה. האלבום יצא לאור ב-15 באוקטובר 2016.

האלבום כולל 15 רצועות שהופקו על ידי לאבה דום, מו ריון, שוחט ואקספנסיב בראדר.

באלבום מתארחים לאבה דום, מו ריון, לוקץ' ואורי שוחט.

האלבום יצא שנתיים לאחר השיר הראשון של סוויסה, "קרב מגע" בשיתוף שארמל, שאחראי לעיצוב עטיפת האלבום.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומי מיכאל סוויסה
קטגוריה:אלבומים בעברית
קטגוריה:אלבומים שהופקו על ידי אורי שוחט
ג'ניס האן

ג'ניס האן (באנגלית: Janice Kay Hahn; נולדה ב-30 במרץ 1952) היא פוליטיקאית אמריקאית, המכהנת כחברת מועצת המפקחים של מחוז לוס אנג'לס. כיהנה כחברת בית הנבחרים של ארצות הברית מטעם המפלגה הדמוקרטית עבור המחוז ה-36 וה-44 של קליפורניה משנת 2011 עד שנת 2016 כאשר הוחלפה על ידי ננט ברגן.

==ביוגרפיה==
ג'ניס האן נולדה בלוס אנג'לס למשפחה מעורבת בפוליטיקה העירונית. מספר נציגי המשפחה כיהנו בתפקידים שונים בעיר ואחיה היה ראש העיר בשנים 2001–2005.

ג'ניס האן סיימה לימודי האוניברסיטה בתחום החינוך ועבדה מספר שנים בתחום זה. לאחר מכך היא עסקה ביחסי ציבור.

בשנת 1997 היא החליטה להיכנס לפוליטיקה העירונית ונבחרה לעירייה. בשנת 1998 היא ניסתה להיבחר לקונגרס של ארצות הברית אך הפסידה בבחירות בהם זכתה ב-47% מקולות הבוחרים. היא המשיכה את שרותה בעיריית לוס אנג'לס.

בשנת 2010 היא הציגה את מועמדותה לסגן מושל קליפורניה, אך לא זכתב בתפקיד.

בשנת 2011 היא השתתפה בפעם השנייה בבחירות לקונגרס והצליחה לעבור על יריבה תוך זכייה ב-54% קולות של הבוחרים. אחרי רה-ארגון של אזורי הבחירה, היא השתתפה בבחירות נוספות, הפעם מטעם אזור 44 וזכתה בכהונה נוספת תוך זכייה ב-87% מהקולות. בבחירות של שנת 2018 היא לא השתתפה.

בשנת 2015 היא הצביעה בעד הפסקת קליטת פליטים מסוריה ועיראק בארצות הברית.

==קישורים חיצוניים==

* 

קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
אנדריאה קרוננברגס

אנדריאה קרוננברגס (בהולנדית: Andrea Croonenberghs; נולדה ב-28 בספטמבר 1964) היא שחקנית, זמרת ומנחת טלוויזיה בלגית.

==ביוגרפיה==
קרוננברגס נולדה בעיר גרק שבבלגיה.

מ-1989 ועד 1998 שרה בהרכב המוזיקלי "La Piovra".

ב-1993 שיחקה בסרט הטלוויזיה "De wereld van Ludovic", אודות ילד הנזנח על ידי הוריו.

ב-1995 דיבבה את אמו של אנדי בדיבוב לפלמית של צעצוע של סיפור.

ב-1995 שיחקה גם בסרט הקומדייה הבלגי-הולנדי "Brylcream Boulevard".

באירוויזיון 1998 לקחה חלק בפרשנות לטלוויזיה הבלגית.

מ-1999 ועד 2009 שיחקה בסדרת המשטרה "Flikken", העוסקת בתחנת המשטרה של גנט. היא גם התארחה בסדרת ההמשך שלה "Flikken Maastricht".

ב-2002 הייתה שופטת ב-Eurosong, קדם האירוויזיון של בלגיה.

ב-2004 דיבבה את דבי במוצאים את נמו.

ב-2006 שיחקה בפרק של הסדרה הגרמנית "Tatort".

ב-2007 שיחקה באחד התפקידים הראשיים של הדרמה היומית "Emma".

ב-2011 שיחקה במספר פרקים של אופרת הסבון "Thuis".

היא התפרסמה כמגישה ב-Eén, ערוץ טלוויזיה ציבורי בלגי דובר הולנדית.

בנוסף היא השתתפה במספר הפקות לתיאטרון, וביניהן סינדרלה ואליס בארץ הפלאות.

==קישורים חיצוניים==

* 

* 

קטגוריה:שחקניות קולנוע וטלוויזיה בלגיות
קטגוריה:מדבבות
קטגוריה:זמרות בלגיות
קטגוריה:מנחות טלוויזיה בלגיות
קטגוריה:בלגיות שנולדו ב-1964
אדוארדו דוקאמפו

אדוארדו אלדמה דוקאמפו (בספרדית: Eduardo Aldama Docampo; נולד ב-26 במאי 1974) הוא מאמן כדורגל, שכיהן כמאמן בקבוצת רובין קאזאן מליגת העל הרוסית בכדורגל מאוגוסט ועד דצמבר 2019.

==קריירה==
דוקאמפו לא התבלט במיוחד ככדורגלן ואת קריירת האימון התחיל באקדמיה של אתלטיק בילבאו, בה אימן את קבוצת הנוער במשך 5 שנים (2007–2012). בשנת 2012 הוזמן לרוסיה והצטרף לצוות האימון של רובין קאזאן והיה אחראי על פיתוח קבוצת הנוער של רובין. ב-2015 הוזמן על ידי אלכסנדר חצקביץ' לעבוד כעוזר מאמן בנבחרת בלארוס בכדורגל.

ב-2017 עזב את רוסיה וכיהן כעוזר מאמן לסרהי רברוב, כשזה אימן באל-אהלי הסעודית. ביוני 2018 מונה לעוזר מאמן בדינמו קייב ובסוף השנה חזר לספרד.

ב-20 ביוני 2019 הוזמן שוב לרובין קאזאן ואימן לצד רומן שרונוב את הקבוצה הבוגרת. ביולי 2019 מונה רשמית למאמן ראשי בקבוצה מאחר שלרומן שרונוב (שאימן קודם את הקבוצה) לא היה רישיון PRO לאימון בקבוצה. בדצמבר 2019 פוטר יחד עם רומן שרונוב בעקבות מאזן של רצף הפסדים וארבעה ניצחונות בלבד ב-19 משחקים.

באוקטובר 2020 חזר לרוסיה ומונה לעוזר מאמן במועדון אופה.

==חייו האישיים==
הוא נשוי ולו בת. דובר רוסית.

==סטטיסטיקת אימון==
{| class="wikitable" style="text-align: center"
|-
!rowspan="2"|קבוצה!!rowspan="2"|תקופת כהונה!!colspan="6"|נתונים
|-
! !! ניצחונות !! שוויונות !! הפסדים !! הערות
|-
|רובין קאזאן||15 ביולי 2019 — 16 בדצמבר 2019||19||4||7||8||הוכרז למאמן בעקבות העדר רישיון אימון Pro אצל רומן שרונוב שמונה קודם למאמן.
|-
|}

== קישורים חיצוניים ==

* [https://www.transfermarkt.com/eduardo-docampo/stationen/trainer/70289/plus/1 אדוארדו דוקאמפו] באתר transfermarkt.com
* [https://www.clubworldranking.com/coaches/eduardo-docampo אדוארדו דוקאמפו] באתר clubworldranking.com
* [https://www.rubin-kazan.ru/teams/rubin/players/eduardo-dokampo אדוארדו דוקאמפו] באתר רובין קאזאן
* [https://www.sports.ru/tags/161016857/ אדוארדו דוקאמפו] באתר sports.ru
* [https://upl.ua/en/people/view/65570 אדוארדו דוקאמפו] באתר ליגת העל האוקראינית בכדורגל
* [http://www.fcdynamo.kiev.ua/en/team/dynamo/coaches/dokampo_aldama/ אדוארדו דוקאמפו] באתר דינמו קייב

==הערות שוליים==

קטגוריה:כדורגלנים ספרדים
קטגוריה:מאמני כדורגל ספרדים
קטגוריה:מאמני רובין קאזאן
קטגוריה:מאמני כדורגל זרים ברוסיה
קטגוריה:בילבאו: כדורגלנים
קטגוריה:ספרדים שנולדו ב-1974
מוזיאון מונק

מוזיאון מונק (בנורווגית: Munch-museet) הוא מוזיאון לאמנות באוסלו, נורווגיה המוקדש לחייו ויצירותיו של האמן הנורווגי אדוורד מונק.
== פעילות ==
מוזיאון מונק ממוקם היה ממוקם בעבר ברובע טויין. באותה העת ההקמה של המוזיאון מומנה בחלקה מרווחים שהניבו בתי הקולנוע העירוניים באוסלו והוא פתח את שעריו בשנת 1963, לכבוד שנת המאה להולדתו של מונק. מבנה המוזיאון תוכנן על ידי האדריכלים הנורווגים אינאר מיקלבוסט וגונאר פונגר.

אוסף המוזיאון מורכב מיצירות של מונק, שאותן הוריש לעיריית אוסלו. לאורך השנים הורחב האוסף ביצירות נוספות מאת מונק שנתרמו על ידי אחותו אינגר מונק, וכן יצירות תרומות אחרות. במוזיאון אוסף קבוע של למעלה ממחצית מכלל ציוריו של האמן ולפחות עותק מכל הדפס שיצר. באוסף מעל ל-1,200 ציורים, 18,000 הדפסים, שישה פסלים, וכן 500 צלחות, 2,240 ספרים ופריטים שונים אחרים. המוזיאון מכיל גם אולם שבו מתקיימים קונצרטים.

לאורך השנים נשדדו עבודות מאוסף המוזיאון. בשנת 1998 נשדד הציור "ערפד" והושב אליו באותה השנה.

בשנת 2004 פרצו שני רעולי פנים חמושים למוזיאון לאור יום ולעיני מאות מבקרים גנבו את שתי היצירות המפורסמות ביותר של מונק "הצעקה" ו"מדונה". היצירות נפגמו באירוע, אך אותרו והושבו למוזיאון בשנת 2006.

בשנת 2008 קידמה עיריית אוסלו תחרות אדריכלים בינלאומית לתכנון בניין מוזיאון חדש באזור בירוויקה, במגרש סמוך לבית האופרה של אוסלו. בתחרות זכתה הצעת האדריכל הספרדי חואן הררוס, והבניין החדש נפתח לציבור באוקטובר 2021.

==גלריה==
<gallery>
Munhmuseum1.JPG|הצעקה כפי שמוצגת במוזיאון
Munhmuseum2.JPG|תצוגה במוזיאון הכוללת התייחסות לשוד "הצעקה" ב-2004
Munhmuseum3.JPG|אולם תצוגה וקונצרטים במרכז המוזיאון
</gallery>

==קישורים חיצוניים==

* 

* מיכאל יעקובסון: [https://michaelarch.wordpress.com/2019/07/19/סיבוב-בתערוכת-הפרידה-ממוזיאון-מונק-בא/ סיבוב בתערוכת הפרידה של מוזיאון מונק באוסלו], באתר 'חלון אחורי', 19 ביולי 2019

קטגוריה:אוסלו: מבנים
קטגוריה:נורווגיה: מוזיאונים
קטגוריה:מוזיאונים לאמנות